|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич |

**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**

**за периода за периода 20.09.2019 г. - 26.09.2019 г. (39-та седмица)**

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 51 остри заразни заболявания, от които 35 са случаите на грип и остри респираторни заболявания (ОРЗ).

Общата заболяемост от грип и ОРЗ за областта 41,38 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 25 | 4 | 2 | 4 | - | 35 | 41,38 %оо |

Регистрирани остри заразни болести (ОЗБ) - 16 случая, от които:

* въздушно-капкови инфекции: 4 случая, от които 2 случая на варицела, 1 случай на скарлатина и 1 случай на туберкулоза;
* чревни инфекции: 8 случая на ентероколит;
* невроинфекции: 1 случай на вирусен енцефалит;
* паразитологични инфекции: 2 случая на ламблиоза;
* вирусни трансмисивни инфекции: 1 случай на западнонилска треска.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ - 41 бр. Няма констатирани нарушения.

Извършени са епидемиологични проучвания на регистрирани заразни болести - 16 бр.

В отдел Медицински изследвания са изработени 99 проби с 5 нестандартни проби. През отчетния период през консултативния кабинет по СПИН /КАБКИС/ е преминало 1 лице. На територията на област Добрич през текущата седмица няма регистрирани хранителни взривове.

**ДИРЕКЦИЯ „МЕДИЦИНСКИ ДЕЙНОСТИ”**

Извършена e 1 проверка на лечебно заведение за извънболнична помощ.

Издадени заповеди за промяна на състава на ЛКК или промяна часовете за заседания – 2 бр.

За периода в РКМЕ са приети и обработени 42 медицински досиета, извършени са 90 справки, изготвени са 60 преписки и 68 протокола за ТП на НОИ, проверени са 15 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителeн здравен контрол:** **1** експертен съвет при РЗИ. Разгледани са **3** проектни документации, във връзка с това са издадени **2** становища по документи, по процедурите на ЗООС и **1** становище относно определяне на терен за загробване на мъртви животни.

Взето участие в **2** държавни приемателни комисии (ДПК) на строежи.

През периода са извършени общо **77 основни проверки** по текущия здравен контрол. Реализираните **насочени проверки са** **общо 63: 25** от тях са извършени във връзка с контрола по тютюнопушенето и продажбата на алкохол; **29** са контрол върху ДДД-мероприятията; **2** - по изпълнение на издадени хигиенни предписания и заповеди; **1** - във връзка с постъпил сигнал; **3** – по заповед на Областен управител на складове за ПРЗ, находящи се на територията на община Добричка; **3** – в бюфети на територията на учебни заведения с проверени 7 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води:

Във връзка с насочен здравен контрол е извършен физико-химичен контрол и микробиологичен контрол на **2** проби – съответстват на нормативните изисквания.

Води от минерални водоизточници: не са пробонабирани.

Води за къпане: не са пробонабирани.

Лечебна кал: не е пробонабирана.

Козметични продукти: не са пробонабирани.

Биоциди и дезинфекционни разтвори: физико-химичен контрол на **4** проби – съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

* издадено е  **1** предписание за провеждане на хигиенни мерки.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за първи срок на учебната 2019/2020 г. за **13** учебни заведения от област Добрич, за **4** от тях седмичните учебни разписания не отговарят на здравните изисквания. Дадени са препоръки в протоколите до директорите на учебните заведения, с оглед отстраняването на несъответствията.

Извършени са 3 тематични проверки в бюфети на територията на учебни заведения относно спазване изискванията на Наредба № 37/2009 г. за здравословно хранене на учениците по отношение на предлаганите храни и напитки в павилиони, бюфети и автоматите за закуски и напитки на територията на учебните заведения в област Добрич.

Оказана **3 бр.**  методична дейност на 4 лица ( медицински специалисти).

Във връзка с отбелязване на **26.09.2019 г. – Европейски ден без загинали на пътя** е изготвен информационен бюлетин, който е разпространен до местни медийни и електронни издания.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **20.09.2019 г. - 26.09.2019 г**. по чл. 56 от Закона за здравето са извършени 28 проверки в 28 обекта ( 7 детски и учебни заведения, 7 лечебни и здравни заведения, 8 други закрити обществени места по смисъла на § 1а от допълнителните разпоредби на Закона за здравето, 6 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионалната здравна инспекция-Добрич*